24PES-442

EH Bildu Nafarroa talde parlamentarioko kide Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Ontziei eta ontzietako hondakinei buruzko abenduaren 27ko 1055/2022 Errege Dekretuaren arabera, ekoizlearen erantzukizun zabaldua ontzi guztiei aplikatu behar zaie 2025eko urtarrilaren 1etik aitzina. Tresna ekonomiko hori jada aplikatu izan zaionez zenbait ontziri (etxekoei eta fitosanitarioei), errege dekretu horrek ezarri zuen, hirugarren xedapen iragankorrean hain zuzen ere, zer epetan aurkeztu behar diren baimen-eskariak (edo kasuko komunikazioak, banakako modalitatearen kasuan), lehendik dauden sistemak (2023-06-30) eta sistema berriak (2023-12-31) bereizita.

Hori dela-eta, honako hau galdetzen dut:

1. Ontzi-ekoizleek eratutako SCRAP-erantzukizun zabalduaren sistema kolektiboren batek eskatu al dio baimena Nafarroako Foru Komunitateari?
2. Zer SCRAP-erantzukizun zabalduaren sistema kolektibo baimendu d(it)u Trantsizio Ekologikorako eta Erronka Demografikorako Ministerioak?
3. Zertan da Ecoembes SCRAParen baimena? Gaur ba al du baimenik?
4. Berritu al da edo hitzarmen berririk egin al da etxeko Ecoembes SCRAParekin?
5. Hitzarmen berri bat sinatze aldera Ecoembesekin izaten ari diren negoziazioetan kontuan hartzen ari al dira ontzien bilketaren arloko eskumena duten toki-entitateek egindako ekarpenak?

Iruñean, 2024ko urriaren 24an

Foru parlamentaria: Adolfo Araiz Flamarique